ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
सध्याच्या रब्बी विपणन हंगामात गेल्या रब्बी विपणन हंगामाच्या तुलनेत सरकारी एजन्सीकडून सुमारे 70% अधिक गहू खरेदी
02.05.2021 पर्यंत मध्यवर्ती साठ्याकरिता सुमारे 292.52 लाख मेट्रिक टन गहू खरेदी
सध्याच्या रब्बी विपणन हंगामातल्या खरेदीमुळे सुमारे 28.80 लाख गहू उत्पादक शेतकऱ्यांना लाभ
पंजाबमधल्या शेतकऱ्यांना गहू विक्रीची रक्कम कोणत्याही विलंबाशिवाय थेट त्यांच्या बँक खात्यात जमा; 17,495 कोटी रुपये पंजाबमधल्या शेतकऱ्यांच्या खात्यात थेट हस्तांतरीत
2021-22 च्या रब्बी विपणन हंगामासाठी किमान आधारभूत मूल्यावर आधारित खरेदी व्यवहारांना वेग
‘वन नेशन, वन एमएसपी, वन डीबीटी’ अभियान होत आहे साकार
2021-22 च्या सध्याच्या रब्बी विपणन हंगामात, केंद्र सरकारने, सध्याच्या मूल्य समर्थन योजनेनुसार किमान आधारभूत किमतीने रब्बी पिकांची शेतकऱ्यांकडून खरेदी जारी ठेवली आहे. सध्याच्या रब्बी विपणन हंगामातल्या खरेदीमुळे सुमारे 28.80 लाख गहू उत्पादक शेतकऱ्यांना आधीच लाभ झाला आहे.
2021-22 च्या सध्याच्या रब्बी विपणन हंगामात, पंजाबमधल्या शेतकऱ्यांच्या खात्यात सुमारे 17,495 कोटी रुपये आधीच थेट हस्तांतरीत करण्यात आले आहेत. गव्हाच्या विक्रीची रक्कम पंजाबमधल्या शेतकऱ्यांच्या बँक खात्यात प्रथमच थेट जमा होत आहे.
पंजाब, हरियाणा,उत्तर प्रदेश, चंदीगड, मध्य प्रदेश, राजस्थान या राज्ये/ केंद्रशासित प्रदेशात आणि इतर राज्यात गव्हाची खरेदी वेगाने सुरु असून 2 मे 2021 पर्यंत 292.52 लाख मेट्रिक टन खरेदी झाली आहे. गेल्या वर्षीच्या याच काळातल्या 171.53 लाख मेट्रिक टन खरेदीशी तुलना करता यात साधारणपणे 70% वाढ झाली आहे.
2 मे 2021 पर्यंत झालेल्या एकूण 292.52 लाख मेट्रिक टन गहू खरेदी मध्ये मोठे योगदान पंजाब 114.76 लाख मेट्रिक टन , हरियाणा 80.55 लाख मेट्रिक टन  आणि मध्य प्रदेश 73.76 लाख मेट्रिक टन  राहिले आहे.
30 एप्रिल 2021 पर्यंत केलेल्या खरेदीसाठी पंजाबमधल्या शेतकऱ्यांच्या खात्यात सुमारे 17,495 कोटी रुपये, हरियाणातल्या शेतकऱ्यांच्या खात्यात सुमारे 9268.24 कोटी रुपये थेट हस्तांतरित करण्यात आले आहेत.
केंद्र सरकारच्या निर्देशानुसार, पंजाब आणि हरियाणातल्या सर्व खरेदी एजन्सीनी, शेतकऱ्यांच्या बँक खात्यात थेट ऑनलाईन हस्तांतरण सुरु केल्याने सार्वजनिक खरेदीच्या इतिहासात यावर्षी नवा अध्याय लिहिला गेला आहे. कठोर मेहनतीने पिकवलेल्या पिकांच्या विक्रीचे पैसे, ‘वन नेशन, वन एमएसपी, वन डीबीटी’अंतर्गत आणि कोणताही विलंब न होता, प्रथमच थेट लाभ हस्तांतरणाद्वारे मिळत असल्याने पंजाब आणि हरियाणातले शेतकरी आनंदित झाले आहेत.
युवा व्यवहार आणि क्रीडा मंत्रालय
युवा 20  अंतर्गत बिट्स पिलानी गोवा येथे हवामान बदल आणि आपत्ती जोखीम या विषयावर विचारमंथन सत्र
गोवा ऑगस्ट 2, 2023
बिट्स पिलानी गोवा, गोवा राज्य जैवविविधता मंडळ  आणि गोवा राज्य हवामान बदल सेल यांच्या संयुक्त विद्यमाने 1 ऑगस्ट 2023 रोजी हवामान बदल आणि आपत्ती जोखीम यावर लक्ष केंद्रित करणारे युवा 20  विचारमंथन सत्र यशस्वीरित्या पार पडले. रिसर्च अँड इन्फॉर्मेशन सिस्टीम फॉर डेव्हलपिंग कंट्रीज  आणि युवा व्यवहार आणि क्रीडा मंत्रालय यांच्या सहकार्याने आयोजित या सत्रात गोव्याशी संबंधित महत्त्वाच्या मुद्द्यांवर तोडगा काढण्याचा उद्देश होता.
या कार्यक्रमात हवामान बदल आणि आपत्ती जोखीम व्यवस्थापन क्षेत्रातील नामवंत तज्ञ आणि भागधारकांचा सक्रिय सहभाग होता. के. के. बिर्ला गोवा कॅम्पसमधील बिट्स पिलानीच्या संचालिका सुमन कुंडू यांनी स्वागतपर भाषण केले आणि विज्ञान क्षेत्रात संशोधन आणि नाविन्यपूर्णतेला चालना देण्यासाठी जी20 व्यासपीठाचे महत्त्व अधोरेखित केले.
प्रमुख पाहुणे म्हणून गोव्यातील राष्ट्रीय समुद्र विज्ञान संस्थेचे  संचालक प्रा.सुनील सिंग यांनी कार्बन डाय ऑक्साईड उत्सर्जन आणि ग्लोबल वॉर्मिंगचे परिणाम यावर सादरीकरण केले. तसेच जागतिक दक्षिणेतील किनारी प्रदेश आणि द्वीप राष्ट्रांवर हवामान बदलाच्या वाढत्या परिणामांवर विशेष माहिती दिली. जीएसबीबीचे डॉ. प्रदीप व्ही सरमोकादम, आयसीएआरचे डॉ. राजीव के. चतुर्वेदी आणि डॉ. बाप्पा दास यांचेही याप्रसंगी सादरीकरण झाले. गोवा सरकारच्या हवामान बदल कक्षाचे नोडल अधिकारी डॉ. प्रदीप व्ही सरमोकादम यांनी हवामान बदलाच्या चर्चेत सर्वसमावेशकतेवर भर दिला आणि कार्यशाळेचा उद्देश आणि अपेक्षांचा पुनरुच्चार केला.
बिट्सचे असोसिएट प्रोफेसर डॉ. राजीव कुमार चतुर्वेदी, आयसीएआरचे कृषी हवामान शास्त्रज्ञ डॉ. बाप्पा दास आणि गोव्यातील पर्यावरण पत्रकार गौरी मळकर्णेकर आदी तज्ज्ञांनी या कार्यक्रमात सादरीकरण केले. याशिवाय जीसीसीसीच्या प्रकल्प शास्त्रज्ञ श्रुती आडपईकर आणि नाबार्ड गोव्याचे गोपाळ सरकाटे आणि प्रतीक घोलप यांनी आपले वैविध्यपूर्ण कौशल्य पटलावर आणून संवाद समृद्ध केला आणि हवामान बदलामुळे निर्माण झालेल्या आव्हानांना सामोरे जाण्यासाठी सहकार्यात्मक प्रयत्नांचे महत्त्व पटवून दिले. तरुणांना गुंतवून ठेवण्यासाठी आणि अधिक शाश्वत आणि लवचिक भविष्यासाठी सामूहिक बांधिलकी वाढविण्यासाठी हा कार्यक्रम महत्त्वपूर्ण मैलाचा दगड ठरला.
हवामान बदलाचा आपत्तींवर होणारा परिणाम, गोव्यातील आपत्ती जोखीम कमी करण्याच्या  योजनांमध्ये सुधारणा, डीआरआरमधील विज्ञान आणि तंत्रज्ञानाची भूमिका, नागरिकांशी डीआरआर संवाद वाढविणे आणि हवामान बदलाचा सामना करताना डीआरआर सुधारण्याच्या आर्थिक आणि ऑपरेशनल आव्हानांवर लक्ष केंद्रित करणारे पाच प्रमुख प्रश्न या सत्रात विचारण्यात आले.
या विचारमंथन बैठकीतील अंतर्दृष्टी आणि निष्कर्ष सर्वसमावेशक अहवालात संकलित केले जातील आणि परराष्ट्र मंत्रालयाला सादर केले जातील.
उपराष्ट्रपती कार्यालय
उपराष्ट्रपतींनी गुरु नानक जयंतींच्या पूर्वेसंध्येला देशाला दिल्या शुभेच्छा
नवी दिल्ली, 18 नोव्हेंबर 2021
उपराष्ट्रपती श्री व्यंकय्या नायडू यांनी गुरु नानक जयंतींच्या पूर्वेसंध्येला आज देशाला शुभेच्छा दिल्या आहेत. आपल्या शुभेच्छा संदेशात त्यांनी म्हटले आहे -
“मी गुरू नानक देवजींच्या जयंतीनिमित्त सर्व देशवासियांना हार्दिक शुभेच्छा देतो.
शीख धर्माचे संस्थापक गुरू नानक देवजी हे आपल्या सदाचारी जीवनाच्या माध्यमातून सत्य, करुणा आणि धार्मिकतेचे प्रतीक होते. त्यांची दिव्य शिकवण आपल्याला धार्मिकतेच्या मार्गावर चालण्याची प्रेरणा देत राहील आणि जात, संप्रदाय किंवा धर्माची पर्वा न करता सर्व मानवांचा आदर करण्यासाठी प्रेरीत करत राहील.
गुरू नानक देवजी यांनी आपल्याला नैतिकतेच्या मार्गावर चालायला शिकवले. सामान्य माणसाला अध्यात्माशी जोडून खर्या अर्थाने धर्माला जनतेपर्यंत पोहोचवणारे ते भारतातील उदात्त अध्यात्मिक विचारांचे प्रसिद्ध प्रचारक होते.
न्याय, करुणा आणि समरसतेने परिपूर्ण समाज निर्माण करण्यासाठी त्यांचा शाश्वत संदेश आम्हाला मार्गदर्शन करत राहो अशी कामना मी व्यक्त करतो.”
S.Patil/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 143
सुक्ष्म, लघु आणि मध्यम उदयोग मंत्रालय
पंतप्रधान नरेंद्र मोदी यांनी “मन की बात”मध्ये केलेल्या आवाहनामुळे खादी विक्रीत वाढ
नवी दिल्ली, 25 जुलै 2021
पंतप्रधान नरेंद्र मोदी यांनी खादीला प्रोत्साहन देण्यासाठी वारंवार केलेल्या आवाहनांमुळे, 2014 पासून देशभरात खादी उत्पादनांची विक्री मोठ्या प्रमाणावर वाढली आहे. ऑक्टोबर 2016 साली नवी दिल्लीतील कॅनॉट प्लेस मधील खादी इंडियाच्या प्रमुख दुकानातील एका दिवसातील विक्रीने, एक कोटी रुपयांचा टप्पा 11 वेळा ओलांडला आहे. खादीच्या या विक्रमी कामगिरीचा उल्लेख, रविवारी, दिनांक 25 जुलै रोजी प्रसारित झालेल्या पंतप्रधानांच्या “मन की बात” या कार्यक्रमाच्या भागामध्ये केला गेला.
आर्थिक संकट आणि आजूबाजूला कोरोना महामारीची भीती असूनही खादीच्या या एक दिवसातील विक्रीने ऑक्टोबर - नोव्हेंबर 2020 मध्ये चार वेळा 1 कोटी रुपयांपेक्षा जास्त विक्री केली, यामुळे ही कामगिरी आणखी महत्त्वपूर्ण ठरते. यापेक्षाही अधिक महत्त्वाची लक्षात घेण्यासारखी बाब म्हणजे यापूर्वी 2018 मध्ये देखील खादीच्या कॅनॉट प्लेस मधील आउटलेटमध्ये एका दिवसातील विक्रीने 4 वेळा 1 कोटी रुपयांचा टप्पा ओलांडला होता. 2 ऑक्टोबर 2019 रोजी खादी आणि ग्रामोद्योग आयोगाने  त्यांच्या कॅनॉट प्लेस मधील आउटलेट मधे सर्वाधिक 1.27 कोटी रुपयांच्या एका दिवसात झालेली विक्रीची नोंद केली असून ही आतापर्यंतची विक्रमी विक्रीची नोंद आहे.
पंतप्रधानांनी सतत दिलेल्या प्रोत्साहनामुळे खादीच्या विक्रीत ही वाढ झाली असल्याचे केव्हीआयसीचे अध्यक्ष विनय कुमार सक्सेना म्हणाले. ते म्हणाले की, पंतप्रधानांच्या आवाहनामुळेच मोठ्या संख्येने लोक खासकरून तरुणवर्ग खादी खरेदीकडे वळला आहे. “स्वदेशी” कडे वाढलेल्या या आकर्षणामुळे कोविड-19 महामारीच्या आव्हानात्मक काळातही लक्षावधी ग्रामीण उद्योगांची भरभराट झाली आहे.
कोविड-19 महामारीचा सर्व देशभर असलेल्या तीव्र प्रभावाच्या काळातही, 2019-20 मधील 88,887 कोटी रुपयांच्या उलाढालीच्या तुलनेत सन 2020-21 मध्ये 7.71% ची, वाढ होऊन आतापर्यंतची सर्वाधिक म्हणजे 95,741.74 कोटी रुपयांची उलाढाल नोंदवली गेली आहे.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
संरक्षण मंत्रालय
कोविडबाधित झालेल्या माजी सैनिकांच्या कल्याणासाठी भारतीय लष्कर वचनबद्ध
वाढता कोविड प्रादुर्भाव लक्षात घेऊन, पूर्वी सैन्यदलात सेवा बजावलेले माजी सैनिक आणि त्यांचे कुटुंबीय यांच्यासाठीच्या वैद्यकीय सेवांमध्ये वाढ करण्यासाठी भारतीय लष्कर विविध पावले उचलत आहे. या कसोटीच्या क्षणी आपल्या माजी सैनिकांना कोविड-देखभाल पुरविण्यासाठी आणि उपचार उपलब्ध करून देण्यासाठी भारतीय लष्कर वचनबद्ध आहे. तसेच, कोणत्याही प्रकारच्या मदतीसाठी ते जवळच्या लष्कर सुविधा केंद्रात जाऊ शकतात, अशी ग्वाही लष्कर पुन्हा एकदा देत आहे.
भारतीय लष्कर माजी सैनिक महासंचालनालय, सातत्याने ईसीएचएस तसेच विभाग आणि उपविभागांच्या मुख्यालयांशी समन्वय साधून माजी सैनिक व त्यांचे कुटुंबीय यांना मदत व सहकार्य पुरविण्याची व्यवस्था करीत आहे. कोविडग्रस्त माजी सैनिकांना वैद्यकीय सल्ला, मार्गदर्शन आणि विविध रुग्णालयांमध्ये दाखल होण्यासाठी मदत करण्यात येत आहे. दिल्लीतील मुख्य बेस हॉस्पिटल आणि सर्व लष्करी स्थानांवरील सर्व्हिस हॉस्पिटल्स जास्तीत जास्त माजी सैनिकांना सामावून घेण्यासाठी अथकपणे काम करीत आहेत. खाटांची संख्या आणि रुग्णालयाची क्षमता वाढविण्यासाठीही प्रयत्न सुरु आहेत.
कोविडबाधित माजी सैनिकांच्या गरज भागविण्यासाठी सर्वतोपरी प्रयत्न सुरु असतानाच, घरी राहण्याची, सुरक्षा उपाय अवलंबिण्याची आणि कोविडविषयक मार्गदर्शक सूचनांचे काटेकोर पालन करण्याची विनंती सर्वांनाच करण्यात येत आहे. विविध लष्करी केंद्रांमध्ये, कोविड परिस्थितीसंदर्भात ईएसएम विभागांशी संपर्कात राहण्याच्या सूचना कर्नल पदाच्या माजी सैनिकांना देण्यात आल्या आहेत. तसेच अशा प्रत्येक ठिकाणी चोवीस तास चालणारे आपत्कालीन क्रमांक सुरु करण्यात आले आहेत. भारतीय लष्कराच्या सर्व कोविड हेल्पलाइनचे संपर्क क्रमांक पुढील संकेतस्थळावर मिळू शकतात- www.indianarmyveterans.gov.in
पर्यटन मंत्रालय
राष्ट्रीय पर्यटन दिनानिमित्त शालेय विद्यार्थ्यांसाठी हेरिटेज वॉकचे आयोजन
पणजी, 25 जानेवारी 2023
केंद्रीय पर्यटन मंत्रालयांतर्गत असलेल्या भारत पर्यटन कार्यालयाकडून आज शालेय विद्यार्थ्यांसाठी हेरिटेज वॉकचे आयोजन करण्यात आले होते. डॉन बॉस्को विद्यालय, पणजी आणि ज्ञानप्रसारक विद्यालय, म्हापसा या दोन शाळांमधील 55 विद्यार्थ्यांनी हेरिटेज वॉकमध्ये सहभागी घेतला. डॉन बॉस्को शाळा ते आझाद मैदान अशी फेरी काढून विद्यार्थ्यांना आझाद मैदानावर देशाचा स्वातंत्र्यलढा आणि गोव्याचा इतिहास याविषयी मान्यताप्राप्त गाईडकडून मार्गदर्शन करण्यात आले.
भारताला सांस्कृतिकदृष्ट्या समृद्ध वारसा लाभला आहे, जो मोठ्या प्रमाणावर परदेशी पर्यटकांना आकर्षित करतो. आपल्या देशात पर्यटनाला चालना देणे आणि जागरुकता वाढवण्यासाठी सरकारकडून 25 जानेवारी रोजी भारत राष्ट्रीय पर्यटन दिन साजरा करण्यात येतो.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 22 मार्च 2022
|
|
- 181.56 cr vaccine doses have been administered so far under Nationwide Vaccination Drive
- India's Active caseload currently stands at 23,913
- Active cases stand at 0.06%
- Recovery Rate currently at 98.74%
- 2,741 recoveries in the last 24 hours increases Total Recoveries to 4,24,70,515
- 1,581 new cases recorded in the last 24 hours
- Daily positivity rate 
- Weekly Positivity Rate 
- 78.36 cr Total Tests conducted so far; 5,68,471 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 181.56  कोटी लसींच्या मात्रांचा टप्पा पार केला आहे. 2,14,38,677 सत्रातून हे लसीकरण पार पडले आहे.
वयोगट 12 ते 14 साठी 16 मार्च 2022 पासून लसीकरणाला सुरुवात झाली. या अंतर्गत आतापर्यंत 34 लाखापेक्षा जास्त  कोविड प्रतिबंधक लसमात्रा दिल्या आहेत.
देशात कोविड रुग्णसंख्या सातत्याने कमी होत आहे. सध्या ती 23,913 इतकी कमी झाली आहे, ती देशाच्या आतापर्यंतच्या एकूण रुग्णसंख्येच्या तुलनेत 0.06% इतकी आहे.
परिणामी, देशातील रुग्ण बरे होण्याचा दर 98.74% झाला आहे.
गेल्या 24 तासांत 2,741 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,24,70,515 झाली आहे.
गेल्या 24 तासात देशभरात 1,581 नव्या कोरोना रुग्णांची नोंद झाली.
गेल्या 24 तासात एकूण 5,68,471 चाचण्या करण्यात आल्या. भारताने आतापर्यंत एकूण 78.36  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.39% तर दैनंदिन पॉझिटिव्हिटी दर 0.28% आहे.
इतर अपडेट्स :
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
वस्त्रोद्योग मंत्रालय
पियुष गोयल यांनी नव्याने स्थापन वस्त्रोद्योग सल्लागार गटाशी मुंबईत साधला संवाद
कापसाचा पुरवठा आणि उत्पादकता वाढविण्याशी संबंधित मुद्यांवर चर्चा केली
मुंबई, 30 मे 2022
केंद्रीय वाणिज्य आणि उद्योग आणि वस्त्रोद्योग मंत्री पियुष गोयल यांनी रविवारी मुंबईतील इंडियन मर्चंट्स चेंबर ऑफ कॉमर्स अँड इंडस्ट्री येथे नव्याने स्थापन वस्त्रोद्योग सल्लागार गटाशी संवाद साधला. कापसाचा पुरवठा आणि उत्पादकता वाढवणे यासंबंधीच्या मुद्यांवर या बैठकीत भर देण्यात आला होता.
वस्त्रोद्योग सल्लागार गटामध्ये केंद्रीय वस्त्रोद्योग, कृषी आणि शेतकरी कल्याण, वाणिज्य मंत्रालयातील वरिष्ठ अधिकारी, भारतीय कापूस महामंडळाचे वरिष्ठ अधिकारी, संशोधन आणि विकास तज्ञ आणि हितधारकांचा समावेश आहे.
उत्पादनक्षमतेवर परिणाम करणाऱ्या घटकांना कालबद्धरीत्या प्रकल्प पद्धतीने हाताळण्यावर गोयल यांनी भर दिला. जिनिंग कार्यक्षमता आणि उत्पादन सुधारण्यासाठी उद्योगांनी मॉडेल विकसित करावेत असे आवाहनही त्यांनी केले.
"वस्त्रोद्योग मूल्य साखळीतील अचूक आकडेवारीमुळे उत्तम धोरण आखणी , व्यापार सुलभता आणि मागोवा घेण्यास मदत होते " असे गोयल म्हणाले. या संदर्भात, त्यांनी कॉटन असोसिएशन, जिनर्स तसेच भारतीय वस्त्रोद्योग महासंघ आणि सदर्न इंडिया मिल्स असोसिएशनच्या सूचनांसह एक पोर्टल तयार करण्याचे निर्देश दिले. “पोर्टलने स्वयं अनुपालन पद्धतीने काम केले पाहिजे. जर प्रोत्साहन आणि स्वयं -अनुपालनाने परिणाम साधले जात नसतील तर भारतीय कापूस महामंडळ अशा दोषीं बरोबर व्यवसाय करणार नाही अशी दंडात्मक कारवाई केली जाऊ शकते असे ते म्हणाले.
गुलाबी बोंडअळीच्या हल्ल्यापासून कापूस पिकाचे संरक्षण करण्याच्या गरजेवरही त्यांनी भर दिला. कीटकांचे पुनरुत्पादन रोखण्यासाठी वापरण्यात येणाऱ्या फेरोमोन ट्रॅप तंत्रज्ञानाचा सक्तीने वापर करण्याबाबत प्रत्येकाने संवेदनशील असावे , अशी सूचना त्यांनी केली. “पीक वाचवण्यासाठी जिनिंग विभागाने जबाबदारी स्वीकारावी आणि गुलाबी बोंडअळीचा प्रादुर्भाव रोखण्यासाठी फेरोमोन ट्रॅप तंत्रज्ञानाचा वापर अनिवार्य करावा ” असे ते पुढे म्हणाले.
चालू हंगामासाठी समर्पित कृतीवर लक्ष केंद्रित करून बियाणाच्या गुणवत्तेच्या मूळ मुद्यावर विस्तृत चर्चा करण्यात आली. सुप्रसिद्ध कापूस तज्ञ आणि वस्त्रोद्योग सल्लागार गटाचे अध्यक्ष सुरेश कोटक यांनी विशेषतः लवकर परिपक्व होणाऱ्या वाणांच्या पेरणीसाठी बियाणे वेळेवर उपलब्ध करून देण्याची गरज व्यक्त केली.
शेतकऱ्यांना योग्य आणि बनावट बियाणांमधील फरक समजावा यासाठी कृषी क्षेत्रात जनजागृती मोहीम राबवण्याच्या गरजेवर गोयल यांनी भर दिला.
वस्त्रोद्योग आयुक्त कार्यालय, मुंबई आणि भारतीय कापूस महामंडळ , नवी मुंबई यांनी संयुक्तपणे ही बैठक आयोजित केली होती.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
पंतप्रधान कार्यालय
तामिळनाडूतील कृष्णगिरी येथील फटाके बनवण्याच्या कारखान्यात झालेल्या दुर्घटनेतल्या जीवितहानी बद्दल पंतप्रधानांकडून शोक व्यक्त
मृतांच्या नातेवाईकाना मदत जाहीर
पंतप्रधान नरेंद्र मोदी यांनी तामिळनाडूतील कृष्णगिरी येथील फटाका कारखान्यात झालेल्या दुर्घटनेतल्या जीवितहानी बद्दल शोक व्यक्त केला आहे. पंतप्रधानांनी, प्रधानमंत्री राष्ट्रीय मदत निधी मधून प्रत्येक मृताच्या कुटुंबीयांना 2 लाख रुपयांची तर जखमींना 50,000 रुपयांची मदत जाहीर केली आहे.
पंतप्रधान कार्यालयाने ट्विट केले:
"तामिळनाडूतील कृष्णगिरी येथील फटाक्याच्या कारखान्यात घडलेल्या दुर्घटनेमुळे तीव्र दुःख झाले, ज्यात बहुमोल जीवितहानी झाली. या अत्यंत कठीण काळात मृतांच्या कुटुंबियांच्या दुःखात मी सहभागी आहे. या दुर्घटनेतल्या जखमींच्या प्रकृतीत लवकरात लवकर सुधारणा होवो ही प्रार्थना. प्रधानमंत्री राष्ट्रीय मदत निधी मधून  प्रत्येक मृताच्या कुटुंबीयांना 2 लाख रुपये तर जखमींना 50,000 रुपये मदत दिली जाईल- पंतप्रधान"
विज्ञान आणि तंत्रज्ञान मंत्रालय
सीएसआयआर-सीएमइआरआय यांनी भारतात विकसित केलेले ऑक्सिजन वृद्धी तंत्रज्ञान कोविड-19 च्या रुग्णांवर उपचार करण्यास उपयुक्त ठरु शकेल- डॉ व्ही आर शिरसाठ
नवी दिल्ली, 26 एप्रिल 2021
पश्चिम बंगालमधील दुर्गापूर इथल्या सीएसआयआर-सीएमइआरआय या संस्थेने, छत्तीसगढ, रायपूर इथल्या एमएसएमई- डीआयच्या सहकार्याने, ऑक्सिजन वृद्धी तंत्रज्ञानावर  25 एप्रिल 2021 रोजी एका वेबिनारचे आयोजन केले होते.
यावेळी आपल्या स्वागतपार भाषणात, एमएसएमई- डीआय रायपूर चे संयुक्त संचालक आणि कार्यकारी प्रमुख, डॉ व्ही आर शिरसाठ म्हणाले की सध्या संपूर्ण देश एका अभूतपूर्व अशा महामारीच्या संकटाचा सामना करतो आहे. तसेच कोविड-19 च्या रुग्णांसाठी वैद्यकीय ऑक्सिजनचा मोठा तुटवडा आहे. अशा स्थितीत, सीएसआयआर-सीएमइआरआय ने ऑक्सिजन वृद्धी करणारे तंत्रज्ञान विकसित केले आहे, जे कोविड रूग्णांवर उपचार करण्यासाठी फायदेशीर ठरू शकेल, अशी आशा शिरसाठ यांनी व्यक्त केली. या तंत्रज्ञानात मोठी क्षमता असल्याचे त्यांनी सांगितले. सर्व सहभागी उद्योग/व्यावसायिकांनी या कामासाठी पुढे यावे आणि या उपकरणाचे लवकरात लवकर उत्पादन करावे, असे आवाहनही त्यांनी केले.
सीएसआयआर-सीएमइआरआय चे संचालक डॉ हरीश हिरानी यांनीही यावेळी आपल्या भाषणात सांगितले की त्यांच्या संस्थेने विकसित केलेले हे ऑक्सिजन वृद्धी उपकरण तयार करण्यासाठी तेल-विरहित रेसिप्रोकेटिंग कॉम्प्रेसर, ऑक्सिजन ग्रेड जिओलाईट चाळणी आणि हवेच्या दाबावर चालणारे  घटक आवश्यक असतात. हे उपकरण अगदी सहजपणे आणि सुरक्षितरीत्या अलगीकरण कक्षात।बसवता येते. ज्या रूग्णांना ऑक्सिजनची अत्यंत गरज आहे, अशा रुग्णांना ते उपयुक्त ठरू शकेल.
रायपूरच्या उद्योग संघटनेच्या अध्यक्षांसह, उद्योग क्षेत्रातील इतर अनेक मान्यवर या वेबिनारमध्ये सहभागी झाले होते तसेच त्यांनी या विषयावर, सहभागी वक्त्यांशी संवादही साधला. अनेक उद्योगांनी या तंत्रज्ञानात रुची दाखवत त्याचे उत्पादन करण्याची तयारी दर्शवली आहेS.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
वाणिज्य आणि उदयोग मंत्रालय
शेजारच्या सार्क देशामध्ये कृषी व प्रक्रियायुक्त खाद्यपदार्थांच्या निर्यातीच्या विस्तारासाठी एपीईडीए आणि भारतीय दूतावासाने भूतानबरोबर आभासी खरेदीदार -विक्रेता बैठकीचे केले आयोजन
नवी दिल्ली, 8 जानेवारी 2021
भारताच्या कृषी आणि प्रक्रियायुक्त खाद्य उत्पादनांच्या निर्यात संभाव्यतेला चालना देण्यासाठी एपीईडीएने 07 जानेवारी 2021 रोजी भूतानमधील भारतीय दूतावासाच्या सहकार्याने आभासी खरेदीदार -विक्रेता बैठकीचे आयोजन केले. कृषी अन्नधान्य क्षेत्रात भारत आणि भूतानमधील धोरणात्मक सहकार्य दृढ करण्यासाठी या बैठकीने संबंधित सरकार आणि व्यापारातील प्रमुख हितधारकांना सामायिक मंचावर एकत्र आणले.
एपीईडीएने विविध देशांसमवेत आयोजित केलेल्या अशा कार्यक्रमांच्या मालिकेत भूतानबरोबर ही 15 वी व्हर्च्युअल खरेदीदार -विक्रेता बैठक होती. यापूर्वी अशी पहिली आभासी बैठक संयुक्त अरब अमिराती  बरोबर आयोजित केली होती त्यानंतर कुवैत, इंडोनेशिया, स्वित्झर्लंड, बेल्जियम, इराण, दक्षिण आफ्रिका, जर्मनी, यूएसए, कॅनडा, ऑस्ट्रेलिया, थायलंड आणि ओमान यांच्याबरोबर बैठका झाल्या.
व्हर्च्युअल-बीएसएम दरम्यान, भूतानला संभाव्य कृषी उत्पादनांची निर्यात करण्याबाबत फूड कॉर्पोरेशन ऑफ भूतान लिमिटेड , कृषी व वन मंत्रालय, भूतान आणि भारतातील व्यापार संघटना , ऑल इंडिया फूड प्रोसेसर असोसिएशन , आखिल भारतीय मांस व पशुधन निर्यातक संघटना , तांदूळ निर्यातदार संघटना  यांनी सादरीकरण केले.
व्हर्च्युअल बीएसएम मध्ये भूतानमधील भारताच्या राजदूत रुचिराकंबोज, एपीईडीएचे अध्यक्ष डॉ. एम. अंगमुथु, कृषी व वने मंत्रालयाच्या कृषी व विपणन सहकारी विभागाचे महासंचालक उग्यानपेंजोर, आणि एपीएडीए आणि भारत व भूतान दूतावासातील वरिष्ठ अधिकारी उपस्थित होते.
सध्या सुरू असलेल्या कोविड-19 महामारीमुळे, निर्यात प्रोत्साहन कार्यक्रम प्रत्यक्ष आयोजित करणे शक्य नव्हते. भारत आणि भूतानच्या निर्यातदारांना आणि आयातदारांना व्यासपीठ उपलब्ध करण्यासाठी एपीईडीएने आभासी बैठक आयोजित करण्यासाठी पुढाकार घेतला.
कोविड महामारीपासून कृषी व प्रक्रियायुक्त अन्न क्षेत्रात आघाडी करण्यासाठी नवीन संधी निर्माण करण्याच्या दृष्टीने मध्य पूर्व, सार्क, दक्षिण पूर्व आशिया आणि पाश्चात्य व्यापार भागीदारांकडे लक्ष केंद्रित झाले आहे.U.Ujgare/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
|
|
- 38.14 Cr. Vaccine Doses administered so far under Nationwide Vaccination Drive
- India reports 31,443 new cases in last 24 hours; lowest in 118 days
- 3,00,63,720 total recoveries across the country so far
- Recovery Rate increases to 97.28%
- 49,007patients recovered during last 24 hours
- India's Active Caseload currently at 4,31,315; lowest in 109 days
- Active cases constitute 1.40% of total cases
- Weekly Positivity Rate remains below 5%, currently at 2.28%
- Daily Positivity Rate at 1.81%, less than 3% for 22 consecutive days
- Testing capacity substantially ramped up – 43.40 crore tests conducted 
#Unite2FightCorona
#IndiaFightsCorona
नवी दिल्ली/मुंबई, 13 जुलै 2021
पंतप्रधान नरेंद्र मोदी यांनी आज कोविड -19 परिस्थितीबाबत ईशान्येकडील राज्यांच्या मुख्यमंत्र्यांशी संवाद साधला. या संभाषणामध्ये नागालँड, त्रिपुरा, सिक्कीम, मेघालय, मिझोरम, अरुणाचल प्रदेश, मणिपूर आणि आसामच्या मुख्यमंत्र्यांनी सहभाग घेतला.
आरोग्य मंत्रालयाची कोविड-19 घडामोडींवरील माहिती
देशव्यापी लसीकरण मोहिमेअंतर्गत आतापर्यंत 38.14 कोटी लसींच्या मात्रा देण्यात आल्या आहेत.
भारतात गेल्या 24 तासांत 31,443 नव्या रुग्णांची नोंद झाली; ही संख्या गेल्या 118 दिवसांतील सर्वात कमी संख्या आहे. देशभरात आतापर्यंत एकूण 3,00,63,720 कोटी पेक्षा अधिक जण बरे झाले. गेल्या 24 तासांत 49,007 जण बरे झाले, तर रुग्ण बरे होण्याचा दर वाढून 97.28% इतका आहे.
देशातील उपचाराधीन रुग्णांची संख्या 4,31,315 गेल्या 109 दिवसांतील ही सर्वात कमी संख्या असून एकूण रुग्णांच्या 1.40% आहे.
साप्ताहिक पॉझिटीव्हीटी दर 5% पेक्षा कमी असून, सध्या तो 2.28 % इतका आहे. तर दैनंदिन पॉझिटिव्हीटी दर 1.81% असून सलग 22 दिवसांपासून हा दर 3% हून कमी आहे.
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 43.40 कोटी चाचण्या करण्यात आल्या आहेत.
इतर अपडेट्स :
महाराष्ट्र अपडेट :
महाराष्ट्रात सोमवारी 7,603 नवीन कोरोना पॉझिटिव्ह रुग्णांची आणि 53 मृत्यूंची नोंद झाली ज्यामुळे महाराष्ट्रात एकूण 61,65,402 संक्रमित रुग्ण असून मृतांचा आकडा 1,26,024 झाला आहे. गेल्या 24 तासात 15,277 रुग्णांना रुग्णालयातून घरी पाठवण्यात आले त्यामुळे बरे झालेल्या रुग्णांची संख्या 59,27,756 झाली आहे. राज्यात आता कोविड - 19चे 1,08,343 रुग्ण आहेत. राज्याने आत्तापर्यंत 3,70,17,471 लसीच्या मात्रा दिल्या आहेत.
गोवा अपडेट :
कोविड-19 मुळे सोमवारी गोव्यात कोणत्याही नवीन मृत्यूची नोंद झाली नाही. 108 नवीन रुग्णांसह गोव्यातील संक्रमित रुग्णांची संख्या वाढून 1,68,824 झाली आहे, तर मृतांचा आकडा 3,097 वर कायम आहे. दिवसभरात 186 रुग्णांना रुग्णालयातून सोडण्यात आल्यानंतर राज्यात बरे झालेल्या रूग्णांची संख्या वाढून 1,63,957 झाली आहे, असे अधिकाऱ्यांनी सांगितले. गोव्यात आता 1,770 सक्रिय रुग्ण आहेत. 3,118 नवीन चाचण्यांसह राज्यात घेण्यात आलेल्या एकूण चाचण्यांची संख्या 9,74,304 वर पोहोचली आहे.
Important TweetsM.Chopade/D.Rane
पंतप्रधान कार्यालय
पंतप्रधानांची दक्षिण आफ्रिकेचे अध्यक्ष माटेमाला सिरिल रामाफोसा यांच्याशी चर्चा
नवी दिल्ली, 4 फेब्रुवारी 2021
पंतप्रधान नरेंद्र मोदी यांनी आज दक्षिण आफ्रिकेचे अध्यक्ष माटेमाला सिरिल रामाफोसा यांच्याशी दूरध्वनीवरून चर्चा केली. कोविड-19 मुळे सातत्याने निर्माण होत असलेली आव्हाने आणि दोन्ही देशांमध्ये सुरू असलेली लसीकरण मोहीम याबाबत दोन्ही नेत्यांनी चर्चा केली.
भारताच्या औषधांच्या आणि लसींच्या निर्मितीच्या व्यापक क्षमतेचा पुरेपूर फायदा आफ्रिकेसह सर्व देशांना करून देण्यात येईल, अशी ग्वाही पंतप्रधानांनी दक्षिण आफ्रिकेच्या अध्यक्षांना दिली. लसी आणि औषधांची उपलब्धता आणि त्यांचा किफायतशीरपणा यांचा फायदा आंतरराष्ट्रीय पातळीवर करून देण्यासाठी भारत आणि दक्षिण आफ्रिका यांच्यातील सहकार्याच्या शक्यतेबाबतही दोन्ही नेत्यांनी चर्चा केली. या महामारीविरोधात केलेल्या उपाययोजनांचे अनुभव आणि त्याविरोधात परस्पर सहकार्याने होणारे संभाव्य प्रयत्न यासाठी आगामी काळात दोन्ही देशांचे अधिकारी परस्परांच्या संपर्कात सातत्याने राहतील याबाबत दोन्ही नेत्यांनी सहमती व्यक्त केली.Jaydevi PS/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
उपराष्ट्रपती येत्या 22 जूनला जम्मू आणि काश्मीरला भेट देणार
उपराष्ट्रपती जम्मू विद्यापीठाच्या विशेष दीक्षांत समारंभाला प्रमुख पाहुणे म्हणून उपस्थित राहणार
उपराष्ट्रपती जम्मूतील माता वैष्णोदेवी मंदिरात घेणार दर्शन
उपराष्ट्रपती जगदीप धनखड 22 जून 2023 रोजी जम्मू आणि काश्मीर केंद्रशासित प्रदेशच्या दौऱ्यावर जाणार आहेत. हा त्यांच्या पहिलाच दौरा असणार आहे. तिथे ते जम्मू विद्यापीठाच्या विशेष दीक्षांत समारंभात प्रमुख पाहुणे म्हणून उपस्थित राहतील.
विशेष दीक्षांत समारंभानंतर, उपराष्ट्रपती माता वैष्णोदेवीच्या पवित्र मंदिरात प्रार्थना करण्यासाठी आणि दर्शन घेण्यासाठी कटरा येथे जातील.
आपल्या दिवसभराच्या दौऱ्यात उपराष्ट्रपती जम्मू-काश्मीर राजभवनालाही भेट देणार आहेत.